
Prevod spoluvlastníckeho podielu ½ na pozemku 
v k.ú. Stará Turá  spoluvlastníkovi (Juraj Sekera)

Spracované: 1. 9. 2025

[bookmark: _Hlk158712729]
Návrh uznesenia

Mestské zastupiteľstvo mesta Trnava po prerokovaní:
1. Schvaľuje
[bookmark: _Hlk163730419]v zmysle § 9a ods. 15 písm. c) zákona č. 138/1991 Zb. o majetku obcí v znení neskorších predpisov prevod vlastníctva nehnuteľného majetku Mesta Trnava - spoluvlastníckeho podielu Mesta Trnava ½ na pozemku  parc.reg.“E“ parc.č. 4099 orná pôda s výmerou 1471 m2  v k.ú. Stará Turá, okres Nové Mesto nad Váhom, zapísanom na liste vlastníctva č. 1235, predajom spoluvlastníkovi Jurajovi Sekerovi, nar. 1.8.1981, bytom Tatranská Polianka  č. 29, Vysoké Tatry, 
t.j. realizovaním zákonného predkupného práva podľa § 140 Občianskeho zákonníka, za celkovú kúpnu cenu 3 765,76 eura (slovom tritisícsedemstošesťdesiatpäť eur a 76 centov).
Uznesenie schvaľuje trojpätinová vačšina všetkých poslancov mestského zastupiteľstva.
Návrh na vklad vlastníckeho práva do katastra nehnuteľností podá a poplatky s tým súvisiace znáša Mesto Trnava.
Zásady hospodárenia a nakladania s majetkom  Mesta a s majetkom štátu, ktorý Mesto užíva, sú verejne dostupné na stránke Mesta Trnava:  https://www.trnava.sk/stranka/zasady-hospodarenia.
Všetky požiadavky zákonnej úpravy boli splnené.
2. Berie na vedomie
všeobecnú hodnotu nehnuteľnosti uvedenej v bode 1. tohto uznesenia, určenú v zmysle § 9a ods. 16 zákona č. 138/1991 Zb. o majetku obcí v znení neskorších predpisov znaleckým posudkom č. 202101901222, 07/2021 zo dňa 14.10.2021, vypracovaným Ing. Máriou Stejskalovou, znalkyňou v odbore poľnohospodárstvo, odhad hodnoty poľnohospodárskej pôdy, ktorým je všeobecná hodnota pozemku parc.č. 4099 stanovená na 3 765,76 eura. Hodnota spoluvlastníckeho podielu ½ je stanovená na 1 882,88  eura.  
Podľa § 9a ods. 16 zákona č. 138/1991 Zb. o majetku obcí v znení neskorších predpisov, pri prevode majetku obce podľa § 9a ods.  15 je obec povinná dohodnúť kúpnu cenu najmenej vo výške všeobecnej hodnoty majetku. 
Max. doba od vyhotovenia znaleckého posudku po schválenie prevodu majetku nie je v tomto prípade zákonom stanovená. Kúpna cena je stanovená ako dvojnásobok ceny stanovenej uvedeným znaleckým posudkom, t.j. vo výške 3765,76 eura.

3. Ukladá
Mestskému úradu v Trnave
Odboru majetkovému – predložiť podklady k spracovaniu kúpnej zmluvy na odbor právny MsÚ
T: do 15.10.2025
Odboru právnemu – vypracovať návrh kúpnej zmluvy a predložiť ho druhej zmluvnej strane
T: do 15.12.2025


Dôvodová správa
Mesto Trnava je spoluvlastníkom v podiele ½  pozemku v k.ú. Stará Turá , okres Nové Mesto nad Váhom, parc.reg.“E“, zapísanom na liste vlastníctva č. 1235:  
parc.č. 4099 orná pôda s výmerou 1471 m2 , ktorého spoluvlastníkom v podiele ½.  je Juraj Sekera, nar.1.8.1981, bytom Tatranská Polianka č. 29, Vysoké Tatry.
Pozemok je v  extraviláne obce, ale v blízkosti, resp. v susedstve rodinných domov. 
Memá priamy prístup z cesty – len cez pozemok vo vlastníctve iných osôb. 
Podľa § 140 občianskeho zákonníka: „Ak sa spoluvlastnícky podiel prevádza, majú spoluvlastníci predkupné právo, ibaže ide o prevod blízkej osobe. Ak sa spoluvlastníci nedohodnú o výkone predkupného práva, majú právo vykúpiť podiel pomerne podľa veľkosti podielov“.  Ak by sa Mesto Trnava rozhodlo svoj podiel predať, má na základe tohoto  ustanovenia zákona povinnosť osloviť s ponukou na odkúpenie podielu najprv spoluvlastníka pozemku.
Spoluvlastník prejavil v máji 2025 záujem o odkúpenie podielu mesta Trnava na vyššie uvedenom pozemku.
Na stanovenie všeobecnej hodnoty nehnuteľnosti a  spoluvlastníckeho podielu ½ na nich bol vyhotovený  znalecký posudok č. 202101901222, 07/2021 zo dňa 14.10.2021, vypracovaný Ing. Máriou Stejskalovou, znalkyňou v odbore poľnohospodárstvo, odhad hodnoty poľnohospodárskej pôdy. Všeobecná hodnota pozemku parc.č. 4099 je stanovená na 3.765,76 eura. Hodnota podielu ½  je stanovená na  1882,88  eur.  
V zmysle § 9a   ods.15   písm. c) zákona č. 138/1991 Zb. o majetku obcí  v platnom znení obec nie je povinná vykonať obchodnú verejnú súťaž, dražbu a ani priamy predaj pri prevode podielu majetku obce, ktorým sa realizuje zákonné predkupné právo
(§ 140 Občianskeho zákonníka).
Podľa § 9a   ods. 16 zákona č. 138/1991 Zb. pri prevode majetku obce podľa odseku 15 je obec povinná dohodnúť kúpnu cenu najmenej vo výške všeobecnej hodnoty majetku. Max. doba od vyhotovenia znaleckého posudku po schválenie prevodu majetku nie je v tomto prípade zákonom stanovená.
Majetková komisia po prerokovaní veci dňa 17.3.2025 odporúčala Mestskému zastupiteľstvu schváliť predaj  spoluvlastníckeho podielu Mesta Trnava na uvedenom pozemku  spoluvlastníkovi v podiele ½ – p. Jurajovi Sekerovi, ktorým sa realizuje zákonné predkupné právo (§ 140 Občianskeho zákonníka), a to za kúpnu cenu rovnajúcu sa dvojnásobku ceny stanovenej znaleckým posudkom, t.j. za 3.765,76 eura. 
Spôsob prevodu vlastníctva nehnuteľného majetku mesta  v zmysle § 9 ods. 2 zákona o majetku obcí v spojení s § 3 ods. 5 písm. a)  Zásad hospodárenia a nakladania s majetkom mesta a majetkom štátu, ktorý Mesto užíva  a jeho prebytočnosť schválilo mestské zastupiteľstvo uznesením MZ č. 737/2025 zo dňa 24.6.2025.
Zámer na prevod majetku mesta Trnava bol v zmysle §9a ods. 2 zákona č.138/1991 Zb. zverejnený dňa 28.8.2025, s dobou zverejnenia do 17.9.2025.
Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava.

